CELEX: C2005/093/20
Language: el
Date: 2005-04-16 00:00:00
Title: Υπόθεση C-50/05: Αίτηση για την έκδοση προδικαστικής αποφάσεως του Korkein hallinto-oikeus, της 4ης Φεβρουαρίου 2005, στην υπόθεση Maija Terttu Inkeri Nikula

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/11
            
         Αίτηση για την έκδοση προδικαστικής αποφάσεως του Korkein hallinto-oikeus, της 4ης Φεβρουαρίου 2005, στην υπόθεση Maija Terttu Inkeri Nikula
   (Υπόθεση C-50/05)
   (2005/C 93/20)
   Γλώσσα διαδικασίας: η φινλανδική
   Με την αίτηση για την έκδοση προδικαστικής αποφάσεως της 4ης Φεβρουαρίου 2005, στην υπόθεση Maija Terttu Inkeri Nikula η οποία περιήλθε στη Γραμματεία του Δικαστηρίου στις 8 Φεβρουαρίου 2005, το Korkein hallinto-oikeus ζητεί από το Δικαστήριο των Ευρωπαϊκών Κοινοτήτων να απαντήσει στο ακόλουθο προδικαστικό ερώτημα:
   
                
            
            
               Έχει το άρθρο 33, παράγραφος 1, του κανονισμού (EΟΚ) 1408/71 (1) του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και στις οικογένειές τους που διακινούνται εντός της Κοινότητας, την έννοια ότι αντίκειται στον κανονισμό αυτό η υποχρέωση καταβολής εισφοράς ασφαλίσεως ασθενείας κατά τρόπον ώστε, στο κράτος μέλος κατοικίας του δικαιούχου της συντάξεως, να λαμβάνονται υπόψη, για τον υπολογισμό των εισφορών ασφαλίσεως ασθενείας –πλην των συντάξεων που λαμβάνει ο ενδιαφερόμενος στη χώρα κατοικίας– επίσης τα εκ συντάξεως ποσά που προέρχονται από άλλο κράτος μέλος, με την προϋπόθεση πάντως ότι η εισφορά ασφαλίσεως ασθενείας δεν υπερβαίνει το ποσό της καταβαλλόμενης στη χώρα κατοικίας συντάξεως, σε περίπτωση που συνταξιούχος, σύμφωνα με το άρθρο 27 του προαναφερθέντος κανονισμού, δικαιούται παροχών ασθενείας ή μητρότητας μόνο από τον φορέα της χώρας κατοικίας του, οι εν λόγω δε παροχές επιβαρύνουν τον φορέα αυτό;
            
         
      (1)  ΕΕ ειδ. έκδ. 05/001, σ. 73.